IMF คาดศก.ฟิลิปปินส์ขยายตัวแข็งแกร่ง 6.7% ปีหน้า
IMF คาดศก.ฟิลิปปินส์ขยายตัวแข็งแกร่ง 6.7% ปีหน้า
27 ก.ย. 2559

ผู้สื่อข่าวรายงานว่า กองทุนการเงินระหว่างประเทศ (IMF) สนับสนุนแผนกระตุ้นการใช้จ่ายและลดการขาดดุลงบประมาณของประธานาธิบดีโรดริโก ดูเตอร์เต แห่งฟิลิปปินส์ พร้อมกับคาดการณ์ว่า เศรษฐกิจฟิลิปปินส์มีแนวโน้มที่จะขยายตัวอย่างรวดเร็ว
การปรับลดยอดขาดดุลงบประมาณลงสู่ระดับ 3% ของตัวเลขผลิตภัณฑ์มวลรวมภายในประเทศ (GDP) จะช่วยกระตุ้นการใช้จ่ายทั้งในด้านสาธารณูปโภคและด้านสังคมในปีหน้า อีกทั้งจะช่วยให้สถานะด้านการคลังของรัฐบาลฟิลิปปินส์มีความยั่งยืนมากขึ้นด้วย
ทั้งนี้ IMF คาดการณ์ว่า GDP ปี 2560 ของฟิลิปปินส์จะขยายตัวรวดเร็วขึ้นสู่ระดับ 6.7% จากระดับของปีนี้ที่ประมาณการไว้ที่ 6.4%